
Тема 4

ИКОНОМИЧЕСКИТЕ ПРАВА НА ГРАЖДАНИТЕ НА ЕС
1. Икономическите права са първи по време и по важност 
· Уредени още в първата редакция на Договора от Рим, неизменени до днес
· Смисълът и задачата: да се създаде максимално широк и свободен от непазарни въздействия пазар на работната ръка.
· Поради това – ориентирани на първо място към извършването на стопанска дейност.
· Уредбата: еволютивно – няколко отделни етапа: 
· предоставяне на право на движение на работници (и техните семейства) – чрез първоначалните разпоредби на ДЕО и вторичното интеграционно законодателство; 
· разширяване и по отношение на лица, „чиито статус и права не се базират единствено на икономическата им функция в обществото” – най-вече чрез практиката на СЕО. Някои от икономическите права на гражданите на ЕС са „автономни”, произтичат не от качеството им на „работници” (или търсещи работа), а директно от „статуса им на граждани на ЕС”;

· и разширяване по отношение на „всички граждани” чрез разпоредбите относно ГрЕС, заедно с включването на „движението” на ЮЛ.
Рамковата разпоредба на чл. 20 ДФЕС: обща правна рамка 
· право на свободно движение на граждани, което не е свързано с никаква стопанска дейност;
· право на свободно движение на работниците и свързаните с тях лица (доразвито в чл. 45 и сл. ДФЕС);

· право на свободно движение на граждани, които осъществяват самостоятелна стопанска дейност (доразвито в чл. 49 и сл. ДФЕС под наименованието „свобода на установяване и предоставяне на услуги”), и тук се включва и свободното „движение” на юридически лица.
Виж: ОБЩА СХЕМА

Субекти на правото на свободно движение (обхванати лица)

Уредбата на свободното движение на работници в ЕС по чл. 45 и сл. ДФЕС създава впечатлението, че става дума за права, принадлежащи само на самото лице, което (ще) осъществява икономическа дейност. Както уредбата в производните правни източници, така и изобилната практика на интеграционния съд обаче разширяват изключително много кръга на лицата, които могат да се ползват от икономически права в рамките на ЕС и в рамките на института на гражданството на ЕС – изхождайки от много широко разбиране на принципа за недискириминация (равно третиране).

В хода на еволютивното развитие на европейския интеграционен процес обаче от разбирането за „основна свобода” (на движение) се стигна до разбирането за основен статус (на гражданите). Кодифицирайки предходната вторична правна уредба и богата съдебна практика, Директива 2004/38 (спец. чл. 7) всъщност предоставя правото на пребиваване на 5 условно обособени категории лица:

1. работници – § 1, б. „а”
 (в тази глава т. 1-4);
2. лица, които нямат намерение да осъществяват икономическа дейност (разполагащи с достатъчно средства, за да не са „тежест за социалната система на приемащата държава” – § 1, б. „b” (виж Глава 4);
3. студенти – § 1, б. „с” (в тази глава т. 6);
4. членовете на семейството на работник – § 2 и 4 (в тази глава т. 7);
5. безработните (търсещи работа) – § 3 (в тази глава т. 5).
Това разграничение е условно дори само защото едно лице много лесно може да премине от една категория в друга. Основно внимание, разбира се, изисква правният режим на свободното движение на „работниците” (поради това Директива 2004/38 запазва действието на Регламент 1612/68 относно свободното движение на работниците, като отменя единствено неговите чл. 10 и чл. 11 относно членовете на семейството, за които се прилага новата уредба от директивата).

В същото време трябва да се отчита и една шеста категория – граждани, които осъществяват самостоятелна стопанска дейност
 („свобода на установяване и предоставяне на услуги – чл. 49 и чл. 56 и свързаните).

И трите разпоредби – чл. 45, чл. 49 и чл. 56 – са разпоредби с директен ефект, съгласно практиката на СЕС
. Те закрепват еднозначни задължения за бездействие (забрани) за ДЧ
.

2. Съдържание на правото на свободно движение на работниците
3.1. Чл. 45, § 1 урежда свобода на движение на работници и служители по цялата територия на ДЧ – решаващо за развитието на европейската интеграция.
- работници, т.е. „работещи” 

Единственото изискване: документ за гражданство на ДЧ и възможното изискване за декларация, че влиза, за да работи или да търси работа.

- реализация на разбирането за недопускане на дискриминация на национална основа, което намира изражение в прилагането на принципа на националното третиране.

3.2. Чл. 45, § 2 доразвива и конкретизира принципа за недискриминация на национална основа. Няколко конкретни измерения, не изчерпателно.
- недопустима е всякакви дискриминация на национална основа: най-значими сфери на „защита":

· постъпването на работа,
· трудовото възнаграждение
· и други условия на труд, 
· както и въпросите, свързани със самото трудово правоотношение.
3.3. Чл. 45, § 3 разгръща в най-пълна степен свободата на движение на работниците, отново без изчерпателност:
3.3.1. „правото да се приемат действително направени предложения"
3.3.2. правото на свободно придвижване – за „търсене на работа". Никакви механизми за удостоверяване, освен декларацията.

СЕС: престой „с разумна продължителност", за да намери работа и да се установи.

3.3.3. право на лицата да се установяват на територията, за да могат да постъпят на работа (доразвита от СЕС и за семейството)

3.3.4. право да престояват дори „след приключването на трудовото правоотношение".
4. Принципът на равно третиране (недискриминация) като всеобщ (трансверсален) принцип

Цялата уредба е подчинена! 
Чл. 45 ДФЕС би могъл да се сведе и само до: „Гарантира се равното третиране на гражданите на ЕС в качеството им на работници навсякъде в рамките на Вътрешния пазар”.

4.1. От този принцип следват всички конкретни права на работниците 
4.2. Няма „свободно движение” без „придвижване”, правата могат да бъдат разделени условно на две групи:

· права, свързани с движението (напускане на една ДЧ, влизане на територията на друга ДЧ, право на краткосрочен – до 3 м. – престой);

· права, свързани с равнопоставеното осъществяване на трудова дейност и пребиваването на територията на друга ДЧ (всички аспекти на трудовото правоотношение и всички, свързани с него други права).

4.3. Това разбиране намира израз в двата основни производни правни източника в материята: Директива 2004/38 относно придвижването и пребиваването (движението) и Регламент 1612/68 относно свободата на движение на работниците (трудовата дейност). 
4.3.1. ХОПЕС – целият каталог е подчинен на духа на принципа на недискриминация (прогласен и изрично в чл. 20 и чл. 21 ХОПЕС, § 2 също изрично закрепва забраната на всяка дискриминация на основание гражданство, при това „в целия обхват на приложното поле на Учредителните договори”)!
4.3.2. ПНеД закрепен като основен принцип на интеграционното право още в чл. 18 ДФЕС, сам доразвитие на преамбюла на ДЕС („равенство”, „солидарност”, „общо гражданство”, „улесняване на свободното движение на лицата” и др.), чл. 2 („ценностите на човешкото достойнство, равенството, недискриминацията”), чл. 3 („свободно движение на лица, борба срещу дискриминациите”) и чл. 6 на ДЕС (относно Хартата и ЕКПЧ), доразвити в чл. 9 на ДЕС („зачитане на равенството между гражданите във всички дейности на Съюза”).

4.4. Именно забраната на дискриминация на основание гражданство е същностно присъща на института на гражданството на ЕС – видно от наименованието на част ІІ на ДФЕС („Недискриминация и гражданство на Съюза”) и разпоредбата на чл. 18 ДФЕС.
4.5. Съвсем отделен е принципът на недискриминация във всички други форми („гражданска недискриминация”): пол, възраст, образование и т.н., – изрично в чл. 9 ДЕС и доразвита в чл. 19 ДФЕС.

4.6. Чл. 18 ДФЕС (доразвиващ чл. 2, чл. 3, чл. 6 и чл. 9 ДЕС): забраната за дискриминация на основание гражданство се прилага по отношение на две групи лица: гражданите на ЕС и гражданите на трети страни.

4.6.1. По отношение на гражданите на ЕС (от други ДЧ) е забранена:

4.6.1.1. „Всяка дискриминация”:

· пряка: изрично изискване за национално гражданство за осъществяването на определени права (право на влизане, достъп до работа, някои социални блага);

· косвена (скрита, не целена): всяко друго изискване, което не цели, но като резултат постига дискриминация на основание гражданство, като поставя условия (макар и приложими и спрямо националните граждани), които са по-трудно изпълними или непосилни за гражданите на друга ДЧ;

· по отношение на всяко право, предвидено в съюзен или вътрешен (национален) правен източник (напр. помощи за майчинство);

· за целия период на пребиваването в друга ДЧ;

· включително и по отношение на членовете на семейството на придвижващия се гражданин на ЕС;

· или дори в собствената ДЧ (забрана на „обратна дискриминация с аспекти в съдебната практика на разбиране за „общо засягане на личния статус на лицата” или „съюзното гражданство като основен статус на гражданите на ДЧ”).

4.6.1.2. „В рамките на приложното поле на УД” („и без да се засягат специалните разпоредби”, т.е. предвид възможностите за изключения (дерогации, виж по-нататък в Глава 8) – независимо дали отделни разпоредби изрично повтарят (потвърждават) принципа на равно третиране или не, т.е. по отношение на цялата правна уредба (за някои основни аспекти виж по-нататък в т. 7). Обратното – само по отношение на разпоредбите, за които изрично е предвидена възможност за дерогация (неприлагане на равно третиране) е възможно ограничаване на действието на принципа – но също ограничено, според постоянната практика на съюзния съд.

4.6.2. По отношение на гражданите на трети страни (пребиваващи в ЕС) разпоредбата на чл. 18 ДФЕС дава обща рамка: 

4.6.2.1. Те също са обхванати от забраната за дискриминация. Законно пребиваващият на територията на ЕС (територията на една ДЧ) гражданин на трета страна може да претендира равно третиране с гражданите на ЕС (собствени на приемащата ДЧ или от друга ДЧ).
4.6.2.2. възможност за ограничаване („без да се засягат специалните разпоредби”) – и както УД, така и най-вече производните източници „резервират” определени права само за гражданите на ЕС или подчиняват достъпа на гражданите на трети страни до такива права на различни или допълнителни условия (виж по-нататък).

4.6.2.3. допустимите ограничения също са ограничени – могат да се прилагат само ако са „обосновани, пропорционални и съобразени с фактите и субективните особености”.

4.7. Особено съществено значение на „трансверсален” принцип има и изключително настойчивото и последователно налагано от Съда на ЕС изискване за пропорционалност на всяка национална мярка, дори самата държава да няма намерение да налага съответната мярка като ограничителна (още по-малко дискриминационна).
� И лица, които осъществяват самостоятелна стопанска дейност (в българския превод „самостоятелно наети”), за които се отнася втората свобода – на установяване и предоставяне на услуги, която тук не се разглежда.


� Изрично споменати в чл. 7 на Директивата.


� CJCE, 1976, Royer, C-48/75, Rec. 497, p. 23 и много други.


� Според Съда на ЕС например държавата не може да ограничава правата, произтичащи от чл. 45, със свои допълнителни изисквания, дори да се прилагат и за националните ù граждани: напр. за задължително „вписване” в осигурителната система на страната – CJCE, 1991, Roux, C-363/89, Rec. I-273.

